STATVTVM est, vt in die Dominico nemo in oratione genua flectat, exceptis genuflexionibus illis, quæ a Sacerdote ante,  post Missam fiunt,  illa quæ ex longo iam vsu pene ab omni Ecclesia obseruatur, quando in professione fidei ad Missam cantatur, Et homo factus est. Illa etiam, quam communicantes ante perceptionem corporis Domini obseruare solent. Sed  illa quæ fieri solet ab iis, qui portanti Eucharistiam, quolibet in loco occurrunt, atque illis metanœis, quæ quotidiano vsu in Capitulo fiunt,  vulgo veniæ nominantur. Causa instituti huius fuit iam dicta reuerentia Dominicæ diei,  vniuersalis Ecclesiæ in Canonibus decreta obseruatio.